DIRECȚIA GENERALĂ BIODIVERSITATE

Nr.: DGB/140213

APROB

SECRETAR DE STAT

Dan Ștefan CHIRU

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de pești în baza procedurii de acordare a derogărilor de la măsurile de protecție strictă a speciilor de floră și faună sălbatice.

Derogarea este acordată Administrației Naționale Apele Române, iar acțiunile de cercetare vizează monitorizarea ihtiofaunei din apele interioare, în baza căreia se face evaluarea stării ecologice a corpurilor de apă, conform obligațiilor Directivei Cadru Apă 2000/60/EC, transpusă în Legea Apelor nr.107/1996, cu modificările și completările ulterioare.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011,de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr. 203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Ținând cont de cele menționate anterior și având avizul favorabil al Academiei Române, nr. 246/21.05.2024 , avizul favorabil al Consilului Județean Mehedinți, nr. 398/26.03.2024, avizul favorabil al Administrației Parcului Național Piatra Craiului, nr. 172/16.02.2024, avizul favorabil al Administrației Parcului Natural Porțile de Fier, nr. 504/22.02.2024, avizul favorabil al Administrației Parcului Național Defileul Jiului, nr. 7/11.03.2024, avizul favorabil al Administrației Parcului Național Domogled-Valea Cernei, nr. 3/04.03.2024, avizul favorabil al Centrului Județean pentru Protecția Naturii, Turism și Dezvoltare Rurală Durabilă Dolj, nr. 420/11.03.2024, avizul favorabil al Administrației Parcului Natural Balta Mică a Brăilei, nr. 42/14.03.2024, avizul favorabil al Administrației Rezervației Biosferei Delta Dunării, nr. 259/14.03.2024, avizul favorabil al Agenției Naționale pentru Arii Naturale Protejate, nr. 622/15.03.2024, avizul favorabil al Administrației Parcului Natural Bucegi, nr. 278/19.03.2024, avizul favorabil al Administrației Parcului Natural Apuseni, nr. 29/15.03.2024, avizul favorabil al Administrației Parcului Natural Porțile de Fier, nr. 1107/11.03.2024, s-a elaborat proiectul de Ordin pentru aprobarea derogării în scopul cercetării științifice pentru speciile de pești: *Barbus barbus, Barbus meridionalis, Carasius carasius, Zingel zingel, Neogobius eurycephalus, Gymnocefalus baloni, Thymallus thymallus, Proterorhinus marmoratus,* pe care îl supunem spre aprobare.

Ilie MIHALACHE

Director general

Sorina Cristina MARIN

Șef serviciu Biodiversitate-Biosecuritate

Elaborat: Pasmangiu Ștefan

Consilier